જમ્મુ -કાશ્મીરમાં સુરક્ષાદળોને મળી મોટી સફળતા, બડગામમાં 3 આતંકવાદીઓને કર્યા ઠાર | budgam encounter three terrorists neutralized in zolwa kralpora chadoora jammu kashmir
budgam encounter three terrorists neutralized in zolwa kralpora chadoora jammu kashmir
Team VTV 10:49 AM, 07 Jan 22 | Updated: 11:32 AM, 07 Jan 22
સુરક્ષાદળોએ બડગામમાં જોલવા ક્રાલપોરા ચદૂરા વિસ્તારમાં થયેલી અથડામણમાં 3 આતંકવાદીઓને ઠાર કરી દીધા છે.
ક્રાલપોરા ચદૂરાની અથડામણમાં 3 આતંકવાદીઓને ઠાર કરાયા
માર્યા ગયેલા આતંકી જૈશ એ મોહમ્મદના
આ અથડામણ ગુરુવારથી ચાલી રહી હતી
જમ્મુ -કાશ્મીરમાં સુરક્ષાદળોને મોટી સફળતા મળી છે. જ્યાં સુરક્ષાદળોએ બડગામમાં જોલવા કાલપોરા ચદૂરા વિસ્તારમાં થયેલી અથડામણમાં 3 આતંકવાદીઓને ઠાર કરી દીધા છે. માર્યા ગયેલા આતંકી જૈશ એ મોહમ્મદના છે. આતંકવાદીઓની પાસે મોટી માત્રામાં ગોળા બારુદ અને અન્ય સામગ્રી મળી છે.
આતંકવાદીઓની વિરુદ્ધ સર્ચ ઓપરેશન ચલાવવામાં આવ્યુ
હકિકતમાં સુરક્ષદળોએ ગુરુવારે બડગામમાં જોલવા ક્રાલપોરા ચદૂરા વિસ્તારમાં આતકંવાદીઓના છુપાયેલા હોવાની જાણકારી મળી હતી. આ બાદ આતંકવાદીઓની વિરુદ્ધ સર્ચ ઓપરેશન ચલાવવામાં આવ્યુ હતુ. આ દરમિયાન આતંકીઓએ સુરક્ષાદળો પર ફાયરિંગ કર્યુ હતુ. આ બાદ અથડામણ શરુ થઈ હતી. આ અથડામણ ગુરુવારથી ચાલી રહી હતી. સુરક્ષાદળોએ જવાબી કાર્યવાહી કરીને 3 આતંકવાદીઓને ઠાર કર્યા છે.
વર્ષ 2022માં 7 દિવસમાં 5મી અથડામણ
ઉલ્લેખનીય છે કે વર્ષ 2022માં 7 દિવસમાં આ 5મી અથડામણ છે. આની પહેલા બુધવારે પુલવામામાં સુરક્ષાદળોએ આતંકી સંગઠન જૈશ-એ- મહોમ્મદના 3 આતંકવાદીઓને ઠાર કર્યા હતા. વર્ષ 2022ની શરુઆતના 7 દિવસમાં આતંકીઓ સાથેની આ પાંચમી અથડામણ છે. હાલમાં દક્ષિણ કાશ્મીરના અનંતનાગમાં સેનાએ 9 આતંકવાદીઓને ઠાર કર્યા છે. આમાં જૈશ-એ - મોહમ્મદના સભ્યો પણ હતા.
ગત વર્ષ 171 આતંકીઓ માર્યા ગયા
સેનાના આંકડા મુજબ ગત વર્ષ 171 આતંકવાદીઓને મોતને ઘાટ ઉતારવામાં આવ્યા છે. આ લિસ્ટમાં 19 આતંકવાદી તો પાકિસ્તાનના હતા તો 151 સ્થાનીય હોવાનું સામે આવ્યું છે. હવે આ વર્ષે પણ મોટી કાર્યવાહી કરવાની તૈયારી છે. ગત દિવસોમાં સુરક્ષાદળોની કાર્યવાહીમાં સૌથી વધારે જૈશેના આતંકીઓ શિકાર થયા છે.